I Bekendtgørelse om ændring af bekendtgørelse om eksamenskørsel, optog mv.

**§ 1**

I bekendtgørelse nr. 494 af 27. maj 2016 om eksamenskørsel, optog mv., som ændret ved bekendtgørelse nr. 723 af 6. juni 2017, foretages følgende ændringer:

1. *Indledningen* affattes således:

»I medfør af § 83, § 118, stk. 9, og § 134 b, stk. 2, i færdselsloven, jf. lovbekendtgørelse nr. 38 af 5. januar 2017, som ændret ved lov nr. 697 af 8. juni 2017 og senest ved lov nr. 732 af 8. juni 2018, fastsættes:«

1. *§ 3, stk. 1* affattes således:

»Tilladelse til kørsel omfattet af § 2 meddeles af politidirektøren i Midt- og Vestjyllands Politi.«

1. I *§ 3* indsættes efter stk. 1 som nyt stykke:

»*Stk. 2.* Politiet kan bestemme, at der kun meddeles én tilladelse, der omfatter flere kredse.«

Stk. 2 og 3 bliver herefter stk. 3 og 4.

**§ 2**

*Stk. 1.* Bekendtgørelsen træder i kraft den 1. september 2018

*Stk.* 2. Tilladelse til kørsel omfattet af § 2 i bekendtgørelsen kan fortsat behandles af politidirektøren i Københavns Vestegns Politi indtil den 1. maj 2019, hvis kørslen skal finde sted i Københavns politikreds, Københavns Vestegns politikreds, Nordsjællands politikreds, Midt- og Vestjyllands politikreds, Sydsjællands og Lolland—Falsters politikreds eller Bornholms politikreds.